මගේ අංකය : 16/03/02

නේවාසික ව්‍යාපාර කළමනාකරණ කාර්යාලය

මහකනදරාව ව්‍යාපාරය

රඹෑව.

2018/04/17

ව්‍යාපාර කළමනාකරණ කමිටුවේ සියළුම සාමාජික මහත්ම මහත්මීන් වෙත,

ව්‍යාපාර කළමණාකරණ කමිටු රැස්වීම් වාර්තාව

 2018 අප්‍රේල් මාසය - මහකනදරාව ව්‍යාපාරය

දිනය - 2018/04/05

වේලාව - පෙ.ව. 9. 30

ස්ථානය - මහකනදරාව නේවාසික ව්‍යාපාර කළමනාකරණ කාර්යාලීය රැස්වීම් ශාලාව

සහභාගි වූ රජයේ නිලධාරින්

|  |  |  |  |
| --- | --- | --- | --- |
| අනුඅංක | නම | තනතුර | ආයතනය |
| 01 | අයි.ඩී.එන්.අයි.පතිරණ මිය | නේවාසික ව්‍යාපාරකළමනාකරු | මහකනදරාව ව්‍යාපාරය |
| 02 | එල්.කොටවිලආරච්චි මයා | ප්‍රාදේශීය වාරිමාර්ග ඉංජිනේරු | වාරිමාර්ග දෙපාර්තමේන්තුව |
| 03 | බි.ටී.මහආරච්චි මයා | ඉංජිනේරු සහකාර | වාරිමාර්ග දෙපාර්තමේන්තුව |
| 04 | පී.ඩබ්.ඩි.ආර්. ජයතිලක මිය | සංවර්ධන නිලධාරි | මහකනදරාව ව්‍යාපාරය |
| 05 | කේ.පි.එස්.කුමාරි මිය | සංවර්ධන නිලධාරි | මහකනදරාව ව්‍යාපාරය |
| 06 | යු.එච්.ආර්.ජි. වසන්ත කුමාර මයා  | ගොවිජන සංවර්ධන ප්‍රාදේශිය නිලධාරි | ගොවිජන සේවා මධ්‍යස්ථානය - රඹෑව |
| 07 | සී.එම්. රන්මැණිකේ මිය | ජනපද නිලධාරි | ප්‍රාදේශීයලේකම් කාර්යාලය - මිහින්තලය |
| 08 | ඒ.ජි.එස්. සුභාෂිනි මිය | කෘෂිකර්ම උපදේශක | කෘෂිකර්ම දෙපාර්තමේන්තුව - රඹැව |
| 09 | නිරංජන් සිල්වා මයා | සත්ව සංවර්ධන උපදේශක | පශු වෛද්‍ය කාර්යාලය - මිහින්තලය |
| 10 | සුදත් ගමගේ මයා | සත්ව සංවර්ධන උපදේශක | පශු වෛද්‍ය කාර්යාලය - රඹැව |
| 11 | ඩි.එල්.ජි.එස්. ලියනගේ මිය | සංවර්ධන නිලධාරි | ගොවිජනසේවාමධ්‍යස්ථානය- මිහින්තලය |
| 12 | සි.ජි.ධනපාල මයා | සංවර්ධන නිලධාරි | ප්‍රාදේශිය ලේකම් කාර්යාලය- මිහින්තලය |
| සහභාගි වූ ගොවි නියෝජිතයින් |
| අනු අංක | නම | තනතුර | ගොවි සංවිධානය |
| 01 | ආර්. එම්. ආර්. රාජපක්ෂ මයා | ගරු සභාපති  | ඒකාබද්ධ ගොවි සංවිධානය  |
| 02 | ඩබ්. තිලකරත්න බංඩාර මයා | ගරු සභාපති | ව.ඉ. මිහිඳු ගොවි සංවිධානය |
| 03 | ආර්.පි.සරණපාල මයා | ගරු ලේකම් | ව.ඉ. මිහිඳු ගොවි සංවිධානය |
| 04 | සුබසිංහ රත්නායක මයා | ගරු සභාපති | ව.ඉ.රණමයුර ගොවි සංවිධානය |
| 05 | වයි.සෙනවිරත්න මයා | ගරු ලේකම් | ද.ඉ සමගි ගොවි සංවිධානය |
| 06 | ජි.ධර්මපාල මයා  | ගරු ලේකම් | ව.ඉ. එක්සිත් ගොවි සංවිධානය |
| 07 | මල්ලිකා සෙනවිරත්න මෙනවිය | ගරු භාන්ඩාගාරික | ව.ඉ.එකමුතු ගොවි සංවිධානය |
| 08 | යු.බි. සෙනවිරත්න මයා | ගරු සභාපති | ද.ඉ.වෙළුසුමන ගොවි සංවිධානය |
| 09 | එස්.එම්.කේ.බි සමරකෝන්මයා | ගරු භාණ්ඩාගාරික | ව.ඉ. මිහිඳු ගොවි සංවිධානය |
| 10 | එස්.ආරියරත්න මයා | ගරු ලේකම් | ද.ඉ.වෙළුසුමන ගොවි සංවිධානය |
| 11 | එම්. ප්‍රියන්ත කුමාර මයා | ගරු ලේකම් | ද.ඉ. රණමයුර ගොවි සංවිධානය |
| 12 | එස්.ඩි.සුනිල් මයා | ගරු ලේකම් | ද.ඉ.පැරකුම්යාය5 ගොවි සංවිධානය |
| 13 | බි.ප්‍රේමදාස මයා | ගරු භාන්ඩාගාරික | ද.ඉ.පැරකුම්යාය5 ගොවි සංවිධානය |
| 14 | එස්. එම්. විමල් සමරනායක මයා | ගරු සභාපති | ව.ඉ. මහසෙන් ගොවි සංවිධානය |
| 15 | යු.ජි.චමින්ද හේමන් කුමාර මයා | ගරු ලේකම් | ද.ඉ.සුහද ගොවි සංවිධානය |
| 16 | ඒ.එම්.එන් මීරාන් මයා | ගරු ලේකම් | ද.ඉ.ෂම් ෂම් ගොවි සංවිධානය |

|  |  |  |  |
| --- | --- | --- | --- |
| 17 | එම්.සි.එම් නවාහිර් මයා | ගරු සභාපති | ද.ඉ. ෂම් ෂම් ගොවි සංවිධානය |
| 18 | එම්.කුමාරසිංහ මයා | ගරු සභාපති | ද.ඉ රණමයුර ගොවි සංවිධානය |
| 19 | එච්.එම්.රත්නායක මයා | ගරු සභාපති | ව.ඉ.සුහද ගොවි සංවිධානය |
| 20 | එම් ප්‍රේමරත්න මයා | ගරු සභාපති | ද.ඉ.පැරකුම්යාය5 ගොවි සංවිධානය |
| 21 | විමල් රත්නසිරි මයා | ගරු භාන්ඩාගාරික | ද.ඉ.සමගි ගොවිසංවිධානය |
| 22 | ඩබ්.ඩි.එල්.ගුණසේකර මයා | ගරු සභාපති | ව.ඉ. මහසෙන් ගොවි සංවිධානය |
| 23 | අයි.එම්.ජයතිස්ස මයා | ගරු සභාපති | ද.ඉ.සුහද ගොවි සංවිධානය |

ආගම සිහි කිරිමෙන් අනතුරුව නේවාසික ව්‍යාපාර කළමනාකාරතුමිය විසින් පැමිණ සිටි සියලු දෙනා පිළිගත් අතර රැස්වීමේ න්‍යාය පත්‍රය සභාගත කරන ලදී.

01. පසුගිය රැස්වීම් වාර්තාව සමාලෝචනය හා එකඟතාවය ලබා ගැනීම.

පසුගිය වාර්තාවේ අඩු පාඩු කිසිවක් නොවු බැවින් ද.ඉ වෙළුසුමන ගොවි සංවිධානයේ ගරු සභාපති මහතාගේ සහ ව.ඉ මිහිදුගොවි සංවිධානයේ ගරු ලේකම් මහතාගේ යෝජනා ස්ථිරත්වයෙන් වාර්තාව සභා සම්මත විය.

02. ලිපි ඉදිරිපත් කිරිම.

|  |  |  |  |
| --- | --- | --- | --- |
| අනු අංකය | ඉදිරිපත් කළ අය/ ආයතනය | කාරණය | වෙනත් |
| 2.1 | අධ්‍යක්ෂ වාරිමාර්ග කළමනාකරණ අංශය | "වාරි අභිමානයයි ගොවි දිරියයි" ප්‍රශ්ණ චිචාරාත්මක වැඩසටහන සඳහාගොවින් 6දෙනෙක් තෝරා යවන ලෙස දැනුම් දීම. | ලිපිය සභාවට ඉදිරිපත් කළ අතර සුදුසු ගොවි නියෝජිතයින් 6දෙනෙක් තෝරා ගන්නා ලදී. |
| 2.2 | K.G.R.K. විතානගේ මියජනපද නිලධාරි,රඹෑව. | නො වැළක්විය හේතුවක් මත අද දින පැවැත්වෙන ව්‍යාපාර කළමනාකරණ කමිටුවට සහභාගි විය නොහැකි බව දැනුම් දීම. | ලිපිය සභාවට ඉදිරිපත් කරන ලදී. |

03. ආයතන සංවර්ධන කටයුතු :- ඉදිරිපත් කිරීම සංවර්ධන නිලධාරි සන්ධ්‍යා කුමාරි මිය.

3.1 2018 මාර්තුමස ප්‍රගතිය

|  |  |  |  |
| --- | --- | --- | --- |
| අනු අංකය | කාරණය | ප්‍රගතිය | වෙනත් |
| 3.1.1 | ගොවි සංවිධාන ගිණුම් විගනණය | 12 | ද.ඉ. සුහද/ද.ඉ. මහසෙන්/ව.ඉ. රඹෑවගම ගොවි සංවිධානවල ගිණුම් විගණනය2018අප්‍රේල් 20 දිනට සැලසුම් කර ඇත. |
| 3.1.2 | මාසික මුදල් සාරාංශ කාර්යාලයට ලැබීම( 2018 /4/5 දිනට) | 02 | ව.ඉ. මිහිඳු හා ද.ඉ. සමගි ගොවි සංවිධාන |
| 3.1.3 | මාසික කාරක සභා රැස්වීම් පැවැත්වීම | 11 | ද.ඉ. සුහද/ ව.ඉ රණමයුර හා ව.ඉ රඹෑවගම හැර අනෙකුත් ගොවි සංවිධාන රැස්වීම් පවත්වා ඇත. |
| 3.1.4 | මහසභා රැස්වීම් පැවැත්වීම | 04 | ද.ඉ මහසෙන්/ද.ඉ රණමයුර/ව.ඉ රණමයුර/ව.ඉ සුහද ගොවි සංවිධාන රැස්විම් පවත්වා ඇත. |

3.2 TJC අඹ වගාව

ව.ඉ සුහද හා ද.ඉ. සුහද ගොවිසංවිධානවල TJC අඹ වගාව සඳහා නාමලේඛන ලබා දී ඇති ගොවීන් සඳහා ඉදිරි සතියතුල පැළ ලබා දීමට අපේක්ෂිත බවත් පැළ ලබා දීමට පෙර ගොවීන් විසින් වලවල් කපා අවසන් කල යුතු බවත්

3.3 PEISEIP ව්‍යාපෘතිය

ඵලදායිතා ප්‍රවර්ධන හා වාරිමාර්ග පද්ධති කාර්යක්ෂමතාවය වැඩි දියුණු කිරිමේ ව්‍යාපෘතිය යටතේ ද.ඉ පැරකුම් යාය5 සහ ව.ඉ එක්සිත් ගොවි සංවිධානවල ඒකාබද්ධ ක්‍රියාකාරි සැලස්ම සකස් කිරීම 2018 මාර්තු 15 හා16 දිනයන්හි සිදු කළ අතර වාරිමාර්ග යටිතල පහසුකම් පුනරුත්ථාපන සංරචකය යටතේ පාද චාරිකා සමීක්ෂණ පැවැත්වීම පහත පරිදි සිදු කළ බවත් නේවාසික ව්‍යාපාර කළමනාකාරතුමිය විසින් දැනුම් දෙන ලදි.

|  |  |  |
| --- | --- | --- |
| දිනය | ගොවි සංවිධානය | ඇල අංකය |
| 2018/03/22 | ද.ඉ.පැරකුම් යාය 5 | OT 24 |
| 2018/04/03 | ව.ඉ. එක්සිත් | OT 25 |

4 මෙහෙයුම් හා නඩත්තු කටයුතු - ප්‍රාදේශීය වාරිමාර්ග ඉංජිනේරු ලසිඳු කොටවිල ආරච්ච් මහතා

4.1 අද දිනට ජලාශයේ ජල මට්ටම අඩි 10 අඟල් 03ක් (ජල ධාරිතාවය අක්කර අඩි12200) බවත් පසුගිය මාසයතුල අක්කර අඩි 200ක් වාෂ්පීකරණයට ලක්ව ඇති බවත්

4.2 පසු ගිය වර්ෂ කීපයේ සිට රටේ දේශගුණික රටාව වෙනස් වී ඇති බැවින් සුළු,මධ්‍ය,හා මහා වාරි මාර්ග ව්‍යාපාර තුල පවතින සියළුම භුමියේ වගා කිරිමට නොහැකි වු බවත් මහාවාරි ව්‍යාපාරවලින් විලච්චිය හා මහකනදරාව ව්‍යාපාරවලින් මහකනදරාව කන්න4ක් වගාව අතහැරුනු අතර ගොවින් අවධානමක් භාරගෙන වගාවකට යාමට අකමැත්තක්ද පවතින බවත් පෙන්වා දුන් අතර රටේ ජාතික අවශ්‍යතාවය තේරුම්ගෙන ජලාශයේ දැනට පවතින ජලමට්ටම අනුව 2018 යල කන්නරැස්ව්ම් තීරණ අනුව යෝජනා වු බෙත්ම වී වගාව හෝ සාර්ථක කර ගැනීමට කටයුතු කල යුතු බව පෙන්වා දුන් අතර

 4.3 OT1​සිට OT10 දක්වා ඇල පද්ධතිය ගොවින් ශුද්ධ කල යුතු බවත් ජලය ගෙනයාම අපහසු ස්ථාන ඇත්නම් වාරිමාර්ග දෙපාර්තමේන්තු නිලධාරින් දැනුවත්කර කඩිනමින් සකස් කරගන්නා ලෙසත් මෙම කන්නය අභියෝගාත්මක බවත් වාරිමාර්ග දෙපාර්තමේන්තුව තීන්දු ගත්තේද අවධානම භාර ගෙන බවත් ඒ බැවින් කන්නය සාර්ථක කර ගැනීමට සියළුම ගොවි සංවිධාන සැලසුම්සහගතව කටයුතු කළ යුතු බවත් පැහැදිලි කරන ලදී.

4.4 PEISEIP ව්‍යාපෘතිය සඳහා තෝරාගත් ව.ඉ එක්සිත් ගොවි සංවිධානයේ OT25 සහ ද.ඉ පැරකුම් යාය5 ගොවි සංවිධානයේ OT24 ඇල මාර්ගයන්හි ඉදිකිරිම් කටයුතු සඳහා ඇස්තමේන්තු සකස් කරමින් පවතින බවත් ඒ අනුව මැයි මාසයේ ඉදිකිරිම් කටයුතු ආරම්භ කිරිමට අපේක්ෂිත බවත්

4.5 ව්‍යපෘතිය යටතේ 2018 වර්ෂයට මිලියන 16ක් වෙන්ව ඇතත් මිලියන 50 -60 පමන වැඩ කරගැනීමට අපේක්ෂිත බවත් ඒ සඳහා ගොවි සංවිධානද උනන්දු විය යුතු බවත් ඒ අනුව වැඩි ඵලදායිතාවයක් ලබා ගත හැකි බවත් ගොවි සංවිධාන දෙකේ අනෙකුත් ඇල මාර්ගවලද අමතර ඉංජිනේරු සහකාරවරුන් යොදවා ඇස්තමේන්තු සකස් කරවීමට අපේක්ෂිත බවත් දැනුම් දෙන ලදි. .

4.6 පානීය ජල ව්‍යාපෘතිය සම්බන්ධව කතා කරමින් ජල සම්පාදන මංඩලය විසින් මේවන විට බට එලීම 90% පමන අවසන් කර ජලය ලබා ගැනීමේ නිර්මිත ඉදිකිරිම්ද සැලසුම්කර ඇති බවත් ව්‍යාප්ත වෙමින් පවතින වකුගඩු රෝගයට හේතුව පිරිසිදු පානීය ජලය නොමැතිකම බැවින් පානීය ජලය ලබාදීමද ජාතික අවශ්‍යතාවයක් බවත් කෙසේ වෙතත් ප්‍රධාන ඇල පද්ධතියේ පුනරුත්ථාපන කටයුතු කර ගැනීම හා මහවැලි ජලය ලැබීමෙන් පසුව පමනක් ජලාශයෙන් ජලය ලබා ගැනීමට කටයුතු කිරිම සුදුසු බවත් පැහැදිලි කරන ලදි.

ගොවි සංවිධාන මට්ටමින් ඉදිරිපත් කල වාරි පද්ධතියේ ගැටලු

|  |  |  |  |
| --- | --- | --- | --- |
| අනු අංකය | ඉදිරිපත් කළ අය | කාරණය | විසඳුම/ තීරණය |
| 1 | ගරු සභාපති ඒකාබද්ධ ගොවි සංවිධානය | PEISEIP ව්‍යාපෘතිය සඳහා 2018ට වෙන්කර ඇති මුළු මුදලම ප්‍රයෝජනයට ගත යුතු බවත් ඇස්තමේන්තු සකස් කීරිමේදී ගොවි සංවිධාන මට්ටමින් සකස්කර ඇති මෙහෙයුම් හා නඩත්තු සැලසුම් පාදක කර ගන්නා ලෙසත් ඉල්ලීමක් කල අතර ජල සම්පාදන මංඩලය සමග කුමන ගිවිසුම්වලට එළඹ තිබුනද මහකනදරාව වැවට අක්කර අඩි 10000ක් ජලය ලැබුනු පසුව පමනක් පානීය ජලය ලබා දීමට එකග වන බවත් දැනුම් දෙන ලදී. | -. |
| 2 | ගරු සභාපති ද.පැරකුම්යාය5ගොවි සංවිධානය | ගොවි සංවිධානයේ අරමුණ වන්නේද PEISEIP ව්‍යාපෘති වැඩ කටයුතු කඩිනම්ව ඉටු කිරිම බවත් එක් ඉංජිනේරු සහකාර මහතකුට පමනක් ඇස්තමේන්තු සැකසීම දක්වා සියළු කටයුතු කිරිම අපහසු බැවින් වැඩි නිලධාරින් සංඛ්‍යාවක් යොදවා ව්‍යාපෘති කටයුතු කඩිනම් කර දෙන ලෙසට ඉල්ලීමක් කරන ලදී. | වා.දෙ අවධානයට යොමු කරන ලදි. |
| 3 | ගරු භාන්ඩාගාරික ද.සමගි ගොවි සංවිධානය | 2012/2013 වර්ෂවලට අදාල අතරැදවුම් මුදල් මෙතෙක් නොලැබීම පිළිබඳව කනගාටුව පළ කළ අතර කඩිනමින් එම මුදල් ලබා දෙන ලෙස ඉල්ලා සිටින ලදි. | වාරිමාර්ග අධ්‍යක්ෂ කාර්යාලයේ ප්‍රධාන වාරිමාර්ග ඉංජිනේරුතුමාගේ අවධානයට යොමු කළ බවත් නැවත ඒ පිළිබඳව සොයා බලා දැනුම් දෙන බව වාරිමාර්ග ඉංජිනේරු මහතා දැනුම් දෙන ලදී. |
| 4 | ගරු සභාපති මිහිදු ගොවි සංවිධානය | PEISEIP ව්‍යාපෘතිය සඳහා වර්ෂයකට ගොවි සංවිධාන 2 බැගින් ගතහොත් සියළු ගොවි සංවිධානවලට අවස්ථාව නොලැබෙන බැවින් ගොවි සංවිධාන සංඛ්‍යාව වැඩි කරන ලෙස ඉල්ලීමක් කරන ලදී. | අගාවත නවීකරණය කිරිම මිස මුළු ව්‍යාපාරයම සංවර්ධනය කිරීම PEISEIP ව්‍යාපෘතියේ අරමුණ නොවන බවත් අගාවත කාර්යක්ෂමතාවය ඇති කල විට මුල කොටසදථලදායිවන බවත් වැඩි ජල කාර්යකෂමතාවයක් ඇති කළ යුතු ඇල හා ගොවි සංවිධානය ප්‍රමුඛතාවය අනුව තේරාගත යුතු බවත් වාරිමාර්ග ඉංජිනේරු මහතා පැහැදිලි කරන ලදි. |

05 කෘෂිකර්ම සංවර්ධන කටයුතු - මුලස්ථාන කෘෂිකර්ම උපදේශක ඒ.ජි.එස්. සුභාෂිනි මිය.

5.1 මහකනදරාව ව.ඉ කෘෂිකර්ම උපදේශක කොට්ඨාශයේ පැවැත්වු ගෙවතු වගා තරඟයේ හොඳම ගෙවතු සඳහා ත්‍යාග ලබාදීම සිදු කළ බවත්

5.2 2018 යල කන්නයේ වගාව සඳහා බීජ වී අවශ්‍යතාවය ඒ ඒ කොට්ඨාශ භාර කෘෂි කර්ම උපදේශක මහත්ම මහත්මින් වෙත දැනුම් දී බීජ වී ලබා ගැනීමට කටයුතු කරන ලෙසත් නාච්චාදුව ව්‍යාපාරයෙන් හා නුවරවැව ව්‍යාපාරයෙන් BG250 හා LD253 ද BG352 මහ කනදරාව ව්‍යාපාරය තුලින්ද ලබා ගත හැකි බවත්

5.3 මෙවර වගාවේදි වල්පාලනය පිළිබඳව වැඩි සැලකිල්ලක් යොමු කල යුතු බවත් වනාත් ශුද්ධකර ගැඹුරට සී සැම කල යුතු බවත් අක්කර ½ක වගාවෙන් වැඩි අස්වැන්නක් ලබා ගැනීමට ගොවින් කැප විය යුතු බවත් පැහැදිලි කළ අතර

5.4 පැරෂුට් වී වගාව සඳහා තැටි 500ක් නොමිලේ ලබා දිය හැකි බවත් යාය 1හි පැළ සිටුවීමේ යන්ත්‍රය භාවිතයෙන්ද යම් ප්‍රමාණයක වී වගාව සිදු කිරීමට අපේක්ෂිත බවත්

5.5 PEISEIP ව්‍යාපෘතියේ කෘෂිකාර්ම ඵලදායිතා ප්‍රවර්ධන සංරචකයට අදාල පාද චාරිකා සමික්ෂණය ද.ඉ පැරකුම් යාය5 ගොවි සංවිධානයේ අප්‍රේල් 9දිනද ව.ඉ එක්සිත් ගොවි සංවිධානයේ අප්‍රේල් 10 දිනටද අපේක්ෂිත බව දැනුම් දෙන ලදී.

5.6 මිහින්තලය ප්‍රා.ලේ කාර්යාලයේ සංවර්ධන නිලධාරි (කෘෂි කර්ම) චලිත මහතා කථාකරමින් කෘෂිකර්ම අමාත්‍යංශය මගින් මහකනදරාව ව්‍යාපාරයේ ගොවීන්ට(කට්ටිකරුවන්ට) බීජ වී සඳහා මුදල් ලබා දීමට යෝජිත බවත් ඒ අනුව වී බුසලක් සඳහාරු.1800 -2000 පමණ මුදලක් ලබා දීමට අපේක්ෂිත බව දැනුම් දෙන ලදී.

06 යෙදවුම් හා සේවා සැපයීම් කටයුතු

6.1 රඹෑව ගොවිජන සංවර්ධන නිලධාරි වසන්ත කුමාර මහතා කථාකරමින් 2018 යල කන්නය සඳහා පරණචක්‍රලේඛනයට අනුව සහනාධාර පොහොර ලබා දීමට කටයුතු යොදා ඇති බවත් ඒ අනුව2018 යල කන්නයේ වි වගා කරන ගොවින්ට උපරිම අක්කර 05ට යටත්ව (යුරියා,ටි.එස්.පි,එම්,ඔ,පි) 50Kg මිටියක් රු 500/= මිලකට ගොවියාට ලබා දීමට කටයුතු යොදා ඇති අතර පොහොර නීර්දේශය පහත පරිදි බවත් (හෙක්ටයාර්1කට කිලෝග්‍රෑම්)

|  |  |  |  |
| --- | --- | --- | --- |
|  | යුරියා | T.S.P | M.O.P |
| මහාවාරි  |  215  | 50 | 55 |
| ​සුළු වාරි | 190 | 50 | 55 |

6.2 2017/18 කන්නය සඳහා වගා කර රක්ෂණය කරන ලද වගාවන් සඳහා වගා හානි වන්දි ගෙවීමට අවශ්‍ය කටයුතු මේවන විට සිදු කරමින් පවතින අතර සිංහල අළුත් අවුරුද්දට පෙර එම වන්දි දීමට අපේක්ෂිත බවත්

6.3 2018 අලුත් සහල් මංගල්‍යය ජනාධිපතිතුමාගේ ප්‍රධානත්වයෙන් 2018/04/07/08 දෙදින තුල පැවැත්වීමට කටයුතු සංවිධානය කර ඇති අතර ඒ සඳහා ගෙවින්ගේ සහභාගිත්වය අපේක්ෂා කරන බවත් දැනුම් දෙන ලදී.

6.4 මිහින්තලය ගොවිජන සේවා මධ්‍යස්ථානය නියෝජනය කරමින් සංවර්ධන නිලධාරි ලියනගේ මහත්මිය කථාකරමින් මිහින්තලය ගොවිජන සේවා බල ප්‍රදේශයතුල හොඳම ගෙවත්ත තේරීමේ තරගය යටතේ හොඳම ගෙවත්ත තේරීම සිදු කළබවත් 2018 යල කන්නය සඳහා පොහොර සඳහා මුදල් වෙනුවට පෙර පරිදි සහනාධාර පොහොර ලබා දීමට අපේක්ෂිත බවත්2017/18 මහකන්නයේ වගා කර වගා හානිවු ගොවීන්ගේ ඉල්ලුම්පත්‍ර කෘෂි රක්ෂණ මංඩලයට භාර දුන් බවත් 2018 අළුත් සහල් මංගල්‍ය අප්‍රේල් 7හා 8 දිනයන්හි පැවැත්වෙන බවත් දැනුම් දෙන ලදි.

7 සත්ව සංවර්ධන කටයුතු

 7.1 රඹෑව කොට්ඨාශයේ සත්ව සංවර්ධන නිලධාරි සුදත් ගමගේ මහතා කථා කරමින් දිලිදු පවුල්වල පෝෂණය ඉහළ නැංවීමේ වැඩසටහන යටතේ මසක් වයසැති කිකිළි පැටවුන් 10 බැගින් ගොවි පවුල් 35ක් වෙත (පැටවුන් 350ක් ) අද දින බෙදා දිමේ කටයුතු සංවිධානය කර ඇති බවත් ඉදිරියේදි ගොවි පවුල් 60ක් සඳහා කිකිලි පැටවුන් 10 බැගින් බෙදා දීමට හැකියාව ඇති බවත් ඒ සඳහා සුදුසු ගොවි පවුල් සිටිනම් ගොවි සංවිධානවලින් තෝරා දෙන ලෙස දැනුම් දෙන ලදී.

7.2 මිහින්තලය කොට්ඨාශයේ සත්ව සංවර්ධන උපදේශක නිරන්ජන් මහතා කථා කරමින් ව.ඉ රණමයුර හා ව.ඉ එකමුතු ගොවි සංවිධානවලින් පුහුණුවට සහභාගි වු ගොවි මහත්ම මහත්මීන් සඳහා මාස 11/2ක් වයසැති කිකිළි පැටවුන් 10 බැගින් නොමිලයේ ලබා දුන් බවත්2018 ජුනි හෝ ජුලි මාසයන්හි නැවතත් කිකිළි පැටවුන් බෙදා දීමට අපේක්ෂිත බැවින් තව දුරටත් අවශ්‍යතාවය ඇති ගොවීන් සිටීනම් ගොවි සංවිධාන මට්ටම්න් ලබා දෙන ලෙසත් දැනුම් දෙන ලදි.

8. ඉඩම් සංවර්ධන කටයුතු

8.1 මිහින්තලය ප්‍රාදේශීය ලේකම් කාර්යාලයේ ජනපද නිලධාරි C.M.රන්මැණිකේ මහත්මිය කථාකරමින් ඉඩම් කච්චෙරි පැවැත්වීමෙන් පසු විරෝධතා සඳහා නාම ලේඛනය ප්‍රසිද්ධ කල අතර ඒ සඳහා දී ඇති විරෝධතා ඉදිරිපත් කිරිමේ කාලය අවසන් වී ඇතත් විරෝධතා ඉදිරිපත් නොවු නිසා අවසන් තේරිම් ලැයිස්තුව සකස්කර නියෝජ්‍ය ඉඩම් කොමසාරිස් කාර්යාලය වෙත යැවීමට අවශ්‍ය කටයුතු සිදුකර ඇති බවත්

8.2 මෙතෙක් මැනුම් කටයුතු සිදුකර නොමැති සියළුම ඉඩම් හඳුනාගෙන තුලාන් මට්ටමින් වෙන්කර මැනුම් කටයුතු සිදුකරදීම සඳහා නියෝජ්‍ය ඉඩම් කොමසාරිස් කාර්යාලය වෙත ලබා දී ඇති බවත් දැනුම් දෙන ලදී.

ඉහත කරුණු සාකච්ඡා කිරීමෙන් අනතුරුව ප.ව. 1.30 ට පමණ නේවාසික ව්‍යාපාර කළමනාකාරතුමියගේ ස්තුති කථාවෙන් පසු රැස්වීමේ කටයුතු අවසන් කෙරිනි.

මීලඟ ව්‍යාපාර කළමනාකරණ කමිටු රැස්වීම 2018 මැයි 03 දින පැවැත්වේ.

........................

I.D.N.I. පතිරණ

නේවාසික ව්‍යාපාර කළමනාකරු

මහකනදරාව ව්‍යාපාරය

රඹෑව.

 පිටපත්

* ලේකම්, වාරිමාර්ග අමාත්‍යාං‍ශය, කොළ‍ඹ - කා. දැ.‍ගැ.ස
* අධ්‍යක්‍ෂ, වාරිමාර්ග කළමණාකරණ අංශය,කොළ‍ඹ - කා. දැ.‍ගැ.ස
* දිස්ත්‍රික් ලේකම්, අනුරාධපුර - කා. දැ.‍ගැ.ස
* වාරිමාර්ග අධ්‍යක්‍ෂ, අනුරාධපුර - කා. දැ.‍ගැ.සනතතතන
* අධ්‍යක්‍ෂ, ජල කළමණාකරණ අංශය වාරිමාර්ග දෙපාර්තමේන්තුව,කොළ‍ඹ - කා. දැ.‍ගැ.ස
* නියෝජ්‍ය කෘෂිකර්ම අධ්‍යක්‍ෂ (අ/ප), අනුරාධපුර - කා. දැ.‍ගැ.ස
* ගොවිජන සංවර්ධන නියෝජ්‍ය කොමසාරිස්, අනුරාධපුර - කා. දැ.‍ගැ.ස
* ප්‍රාදේශීය ලේකම් රඹෑව/ මිහින්තලය - කා. දැ.‍ගැ.ස
* ප්‍රාදේශිය වාරිමාර්ග ඉංජිනේරු**,** අනුරාධපුර - කා. දැ.‍ගැ.ස